stanford-oval/wikipedia huggingface dataset:
Vladimir Kukk
Sotien aikainen ja jälkeinen elämä

Vladimir Kukkin onnistui jäädä Viroon neuvostomiehityksen aikaan, ja siirtyä Suomen Jatkosodan aikaan Suomen armeijaan ns. Suomen-pojat -yksikköön. Yksikkö siirrettiin elokuussa 1944 Viroon, jossa Kukk haavoittui Narvan rintamalla. Haavoittumisen myötä Kukk siirrettiin Saksaan ja edelleen Itävaltaan, josta päätyi myöhemmin Sveitsiin.
Sveitsiin muutettuaan Kukk osallistui aktiivisti Sveitsin urheiluelämään. Hän voitti Sveitsin mestaruuden pienoiskiväärin pystyammunnassa. Länteen paenneet virolaiset ampuja-aktiivit kokoontuivat elokuussa 1947 Tukholmaan, jossa järjestettiin ensimmäiset sodanjälkeiset ammunnan MM-kisat, ja näin Vladimir Kukk myös matkusti Ruotsiin. Virolaiset osoittivat MM-kisoja edeltävissä ammunnoissa hyvää maailman tasoa, vaikka eivät päässeet itse MM-kilpailuun Neuvostoliiton miehitettyä Viron ja maan kansainvälinen osallistuminen urheilutapahtumiin oli näin lakkautettu. Kukkista tuli myöhemmin asuinpaikkansa Luzernin ampumaseuran Lucerne Shooting Clubin rahastonhoitaja. Vanhana lentopalloilijana hän oli perustamassa Luzerniin omaa lentopalloseuraa ja oli seuran ensimmäinen valmentaja. Kukk toimi Sveitsin virolaisten oman yhdistyksen eli Sveitsin Viro-seuran puheenjohtajana 20 vuoden ajan vuosina 1953-1973. Kukk kuoli Luzernissa tammikuussa 1990, ja hänet on haudattu Kriensin hautausmaalle Luzernissa.
Österhaninge

Österhaningen kirkko.
Österhaninge on entinen kunta Ruotsissa. Se kuuluu Tukholman lääniin, Södermanlandin maakuntaan ja Haningen kuntaan. Alueella sijaitsee Österhaningen kirkko. Österhaningessa sijaitsevat Haningen kunnanosat Jordbro, Handen, Brandbergen ja Vendelsö.
Österhaningen pitäjä on syntynyt keskiajalla. Viimeistään vuonna 1607 siitä erotettiin Utön, Nämdön ja Ornön pitäjät sekä Tyresön pitäjä vuonna 1636. Vuoden 1862 kuntauudistuksessa pitäjän kirkolliset tehtävät siirrettiin Österhaningen seurakunnalle ja maalliset tehtävät Österhaningen maalaiskunnalle. Maalaiskuntaan liitettiin vuonna 1952 Dalarön maalaiskunta. Vuonna 1971 Österhaningesta tuli osa nykyistä Haningen kuntaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Österhaninge socken
Younès El Aynaoui

| Younès El Aynaoui |
| --- | --- |

Henkilötiedot
Syntynyt: 12. syyskuuta 1971 (ikä 53)
Kansalaisuus:   Marokko
Tennispelaaja
Pituus:  193 cm
Paino:  96 kg
Kätisyys:  oikea
Ammattilaisena:  1990–2010
Palkintorahat:  4 044 667 USD
Kaksinpeli
Paras sijoitus:  14. (3.11.2003)
Turnausvoittoja:  5
Voitot/tappiot:  265–227
Grand Slam -turnauksissa
Australian avoimet:  puolivälierät (2000, 2003)
Ranskan avoimet:  4. kierros (1995, 2000)
Wimbledon:  3. kierros (2000, 2001, 2003)
Yhdysvaltain avoimet:  puolivälierät (2002, 2003)
Nelinpeli
Paras sijoitus:  85. (14.7.2003)
Voitot/tappiot:  24–56
Aiheesta muualla
ITF
ATP
Younès El Aynaoui (arab. يونس العيناوي‎, s. 12. syyskuuta 1971 Rabat) on marokkolainen tennispelaaja. Parhaimmillaan hän on oli kaksinpelissä ATP-listan sijalla neljätoista marraskuussa 2003.
El Aynaoui osallistui urallaan kaksiin olympialaisiin, Barcelonassa 1992 ja Sydneyssä 2004. Hän lopetti uransa tammikuussa 2010.
Aiheesta muualla

Younès El Aynaoui ATP:n sivuilla (englanniksi)
Younès El Aynaoui ITF:n sivuilla (englanniksi)
Verkkosidos

Luonnonkumin vulkanointi on esimerkki verkkoutumisreaktiosta. Siniset ja vihreät polyisopreenit on liitetty yhteen rikeistä rikkisilloin. Rikkisillat ovat tässä tapauksessa verkkosidoksia.
Verkko-, silta- tai ristisidoksilla (eng. crosslink) tarkoitetaan yleensä kovalenttisia sidoksia, jotka yhdistävät useita makromolekyylejä yhteen. Näitä sidoksia aikaansaavia reaktioita kutsutaan ristisitomis-, silloitus-, tai verkkoutusreaktioiksi. Yhteen liittyneet makromolekyylit ovat yleensä verkkoutumisreaktiosta erillisen polymerisaation ensin läpikäyneitä polymeerejä.
Verkkosidokset voivat olla myös ei kovalenttisia ja IUPAC:n määritelmän mukaan verkkosidos on
»Makromolekyylin pieni alue, josta kuroutuu vähintään neljä ketjua, ja joka on muodostunut makromolekyyleissä jo olevien kemiallisten alueiden tai ryhmien reagoidessa keskenään tai jo olemassa olevien makromolekyylien välisten vuorovaikutusten kautta.
1. Pieni alue voi olla atomi, ryhmä atomeita tai useampi haaraumakohta, jotka ovat yhtyneet sidoksin.
2. Usein verkkosidos on kovalenttinen rakenne, mutta termiä voidaan käyttää myös kuvaamaan alueita, joissa kemiallinen vuorovaikutus on heikompaa, kidealkioiden (kristalliittien) osia ja jopa fyysisiä vuorovaikutuksia ja solmuuntumia.»
Synteettinen polymeerikemia

Verkkosidoksia käytetään muun muassa kumien, muiden elastomeerien, polyakryyliamidin, epoksiliimojen ja -muovien muodostamiseen.
Biologia

Verkkoutumisreaktiot ovat luonnollinen osa ihon, hiusten ja rustokudoksen muodostumista. Näissä yleisiä sidostyyppejä ovat disulfidisidos ja isopeptidisidos.
Verkkoutumisreaktiot saattavat myös osallistua valtimonkovettumataudin kehittymiseen kehittyneiden glykaation lopputuotteiden kautta, jotka aiheuttavat suonten kollageenin verkkoutumista ja siten verisuoniston haitallista jäykistymistä.
Proteiinien vuorovaikutusta tai keskinäistä etäisyyttä esimerkiksi solussa voidaan tutkia käyttämällä verkkoutumisreaktioita aikaan saavia aineita. Proteiinien yhteenliittäminen voi saada aikaan näkyvän solun toimintahäiriön ja sitten eri menetelmin voidaan koittaa löytää verkkoutuvien proteiinien sijaintia solussa. 1999 kehitetty in vitro käyttöön soveltuva PICUP-menetelmä ja in vivo käyttöön sopiva 2005 kehitetty valoreaktiivisia aminohappojohdannaisia käyttävä menetelmä ovat esimerkkejä verkkoutumisreaktioita käyttävistä proteiinien välisen vuorovaikutuksen tutkimusmenetelmistä.
Verkkosidoksia saa aikaan esimerkiksi lihateollisuuden käyttämä transglutaminaasi entsyymi, jota voidaan myös käyttää kovettamaan juustoja verkkosilloittamalla juuston kaseiiniproteiineja.
Epoksiliiman rakenne. Punainen dietyleenitriamiini on verkkosidoksin liittänyt polymeerejä yhteen.
Vesimelonit

| Vesimelonit |
| --- | --- |
 Vesimeloni (Citrullus lanatus)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Kurkkukasvit Cucurbitaceae
Suku::  Vesimelonit Citrullus  Schrad. ex Eckl. & Zeyh.
Katso myös
   Vesimelonit Wikispeciesissä   Vesimelonit Commonsissa 
Infobox OKNimi-testi OK: 
Vesimelonit eli liuskamelonit (Citrullus) on kurkkukasvien heimoon kuuluva kasvisuku. Sen jäsenet voi erottaa meloneista siementen sijainnin perusteella: Melonit ovat yleensä vesimeloneita kiinteämpiä, ja niissä siemenet sijaitsevat hedelmän keskellä. Vesimeloneissa siemenet ovat tasaisesti jakautuneet koko hedelmälihaan.
Lajit

Citrullus colocynthis – kolokvintti
Citrullus ecirrhosus
Citrullus lanatus – vesimeloni
Citrullus naudinianus
Aiheesta muualla

Kassu – Kasvien suomenkieliset nimet: Vesimelonit (Citrullus)
Suomen Lajitietokeskus: Liuskamelonit – Citrullus
Savela, M: Vesimelonit (Citrullus)
Flora of China: Citrullus (englanniksi)
Ž'ajraxin piiri

| ЖӀайрах район  Джейрахский район |
| --- | --- |

Valtio:  Venäjä
Tasavalta:  Ingušia
Hallinto:  
 – hallinnollinen keskus:  Ž'ajrax
Väkiluku (2002):  2 334
Ž'ajraxin piiri (inguušiksi ЖӀайрах район, Ž'ajrax rajon, ven. Джейрахский район, Džejrahski raion) on hallinnollinen alue Ingušiassa Venäjällä. Vuonna 2002 piirin asukasluku oli 2 334. Piirin hallinnollinen keskus on Ž'ajraxin kylä, jossa asuu yli 45 prosenttia koko piirin väestöstä. Ž'ajrax-Assin historiallinen ja arkkitehtuurinen museo sijaitsee piirissä.
Aiheesta muualla

Kuvia tai muita tiedostoja aiheesta Ž'ajraxin piiri Wikimedia Commonsissa
Karabulak • 
Mağalbiken piiri  • 
Magas • 
Malgobek • 
Näsaran piiri • 
Nazran • 
Šolžin piiri • 
Ž'ajraxin piiri
Ylästöntie

Näkymä Vantaan Ylästöntieltä.
Ylästöntie (ruots. Övitsbölevägen) Vantaalla alkaa Vantaanlaaksontieltä ja päättyy Kirkkotiehen Vantaan Pyhän Laurin kirkolla. Tie ylittää Vantaanjoen, sitten menee Ylästön läpi Pakkalaan ja sieltä edelleen Pyhän Laurin kirkolle. Ylästöntien varrella sijaitsee muun muassa Backaksen kartano. Tiehallinnon tienumeroinnissa Ylästöntie on yhdystie 11453.
Historia

Osuus Kuninkaantie–Kirkkotie on osa kuninkaantietä, joka on alun perin perustettu kuninkaita ja heidän kuriirejaan varten.
Żywiec (panimo)

Żywiec Porter
Żywiec on eri oluita, kuten Żywiec-pilsneriä valmistava puolalainen panimo. Se perustettiin vuonna 1852. Heineken International osti sen 1990-luvulla.
Aiheesta muualla

Viralliset sivut (puolaksi)
Žabljak

| Žabljak Жабљак |
| --- | --- |
 Žabljakin keskustaa
 Logo
 Žabljakin sijainti Montenegron kartalla
Valtio:   Montenegro
Pinta-ala:  
 – Kokonaispinta-ala:  445 km²
Väkiluku (2020):  3 053
 – Väestötiheys:  6,9 as./km²
Aikavyöhyke:  UTC+1
 – Kesäaika:  UTC+2
Postinumero:  84220
Suuntanumero(t):  +382 52
Rekisterikilpi:  ŽB
 
 www.zabljak.me 
Infobox OKVirheellinen NIMI-arvo: 
Žabljak on kaupunki ja kunta Montenegron vuoristoisessa pohjoisosassa. Vuoden 2020 arvioiden mukaan kunnassa oli 3 053 asukasta, kun taas vuoden 2011 väestönlaskennassa kunnan väkiluvuksi saatiin 3 569. Tällöin sen kaupunkikeskuksessa asukkaita oli 1 723. Kunnan asukkaista 91 % oli etnisiä montenegrolaisia vuoden 2003 väestönlaskennassa.
Kaupunkikeskus sijaitsee Durmitorin vuorella 1456 metrin korkeudessa. 
Durmitorin kansallispuisto sijaitsee pääosiltaan Žabljakin kunnassa. Se on Unescon maailmanperintökohde. Kunta tavoittelee luontomatkailijoiden lisäksi alppihiihdon, vuorikiipeilyn ja koskenlaskun harrastajia.
Žabljak ja Crno jezero (vapaasti suom. musta järvi) Bobotov Kukin huipulta nähtynä
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut
Montenegron kunnat
Andrijevica
Bar
Berane
Bijelo Polje
Budva
Cetinje
Danilovgrad
Gusinje
Herceg Novi
Kolašin
Kotor
Mojkovac
Nikšić
Petnjica
Plav
Pljevlja
Plužine
Podgorica
Rožaje
Šavnik
Tivat
Tuzi
Ulcinj
Žabljak
Zeta
Verkkosivusto

Verkkosivusto on joukko verkkosivuja ja niihin liittyviä resursseja (kuten kuvia ja muita tiedostoja), jota WWW-palvelin tarjoaa käyttäjille saman domain-nimen alla. Verkkosivusto yleensä keskittyy yhteen aiheeseen tai tarkoitukseen, kuten uutisiin, kaupankäyntiin, viihteeseen tai opiskeluun.
Käyttötarkoituksia

Tyypillisiä verkkosivuja ovat ihmisten, yritysten, organisaatioiden, instituutioiden ja hallintoelimien kotisivut. Verkkosivuja käytetään myös tiedon jakamiseen (esimerkiksi Wikipedia ja muut wikit) sekä liiketoimintaan.
Näiden lisäksi on olemassa sivuja, joiden tarkoitus ei ole kertoa tietoa jostain määritetystä asiasta, vaan esimerkiksi koota muiden sivujen tiedot niin, että käyttäjät voivat niitä hakea (hakukone). Aiemmin suosittuja sivutyyppejä olivat myös esimerkiksi verkkoportaalit ja keskustelupalstat.
Verkkosivujen tekeminen

Suosituin verkkosivujen tekemiseen käytettävä alusta on avoimen lähdekoodin WordPress. WordPressia käytetään yli 43 prosentissa kaikista maailman verkkosivustoista. Verkkosivuja voi tehdä myös erilaisilla kotisivukoneilla, jotka ovat yleensä kaupallisen yrityksen kehittämiä. Kotisivukoneissa on tyypillisesti muita avoimia alustoja vähemmän ominaisuuksia, mutta niitä on yleisesti helpompi käyttää.
Suosittuja staattisten verkkosivujen generaattoreita ovat esimerkiksi Jekyll, Hugo, Gatsby, Nuxt ja Docusaurus.
Aiheesta muualla

Kuvia tai muita tiedostoja aiheesta Verkkosivusto Wikimedia Commonsissa
Yrjö Saarnio

Yrjö Saarnion polkkayhtye vuonna 1960.
Yrjö Armas Saarnio (22. marraskuuta 1906 Turku – 11. toukokuuta 1985 Helsinki) oli suomalainen viihdemuusikko ja -säveltäjä.
Yrjö Saarnio esiintyi viulupelimannina jo 12-vuotiaana isoveljensä kanssa. Hän opiskeli nuoruusvuosinaan viulunsoittoa Turussa opettajanaan mm. Kerttu Wanne. Saarnio muutti Helsinkiin 1930-luvun taitteessa ryhtyen ravintolamuusikoksi, mutta samalla hän jatkoi opintojaan radion kapellimestarin ja viulistin Erik Cronvallin johdolla.
Vuonna 1940 Yrjö Saarnio perusti polkkayhtyeen, jonka kaikki silloiset jäsenet olivat sotilaita. Rauhan palattua yhtye jäi pysyväksi kokoonpanoksi ja ulotti kiertueensa ympäri Suomen. Yrjö Saarnion Polkkayhtye teki 1940-luvulta lähtien noin 200 levytystä. Saarnio itse esiintyi viulistina miltei kuolemaansa asti.
Yrjö Saarnio sävelsi useita suosituiksi tulleita tanssimusiikkikappaleita, joista tunnetuimpia ovat Vesivehmaan jenkka ja valssi Rantamökissä. Edellinen tunnetaan erityisesti Erkki Junkkarisen esittämänä, jälkimmäisen ovat levyttäneet mm. Henry Theel, Laila Kinnunen ja Eija-Sinikka.
Tasavallan presidentti myönsi Saarniolle director musices -arvonimen vuonna 1973.
Diskografia

Yrjö Saarnion Polkkayhtye: Valsseja ja jenkkoja (Fazer, 1966) (julkaistu myös nimellä Polkka-Saarnio soittaa valsseja ja jenkkoja)
Vanhojen tanssit: Yrjö Saarnion Polkkayhtye (Finnlevy, 1970). Solisteina Anneli Huovinen ja Erkki Junkkarinen.
Taas vanhakin nuorentuu: Martti Siiriäinen ja Yrjö Saarnion yhtye (Finnlevy, 1975).
Yrjö Saarnion Polkkayhtye (Salix, 2008)
Österbymo

| Österbymo |
| --- | --- |
 Österbymon tori.
 Österbymo
 Koordinaatit: 57°49′38″N, 15°16′26″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Ydren kunta
Pinta-ala:  
 – Maa:  1,26 km²
Väkiluku:  834
 – Väestötiheys:  661,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Österbymo on Ydren kunnan keskustaajama. Se sijaitsee Itä-Götanmaan läänissä ja Itä-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 834 asukasta.
Väestönkehitys

| Österbymon taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 621 | 621 |
| 1965 | 1965 |    | 680 | 680 |
| 1970 | 1970 |    | 793 | 793 |
| 1975 | 1975 |    | 901 | 901 |
| 1980 | 1980 |    | 930 | 930 |
| 1990 | 1990 |    | 1 004 | 1 004 |
| 1995 | 1995 |    | 1 028 | 1 028 |
| 2000 | 2000 |    | 988 | 988 |
| 2005 | 2005 |    | 873 | 873 |
| 2010 | 2010 |    | 834 | 834 |
Lähde: Statistiska centralbyrån (SCB).
Verkkosivu

Kuvakaappaus Wikipedian verkkosivusta.
Verkkosivu eli web-sivu, www-sivu tai arkikielessä nettisivu on World Wide Webin kautta jaettava hypertekstidokumentti. Verkkosivut toimitetaan käyttäjille WWW-palvelimelta ja näytetään verkkoselaimen avulla. Verkkosivusto on joukko verkkosivuja saman verkkotunnuksen alla. Sana "verkkosivu" on metafora ja tarkoittaa kirjan sivuja.
Verkkosivudokumentin rakenne

Standardisoitu tapa esittää verkkosivuja on HTML-merkintäkielellä, jolla merkitään sivuston sisältö (mukaan lukien hyperlinkit). Verkkosivuston ulkonäköä on mahdollista muuttaa sisällyttämällä tyylimääritytyksiä erillisen CSS-tiedoston avulla tai suoraan HTML-koodissa.
Lisäksi sivulle voidaan lisätä asiakasohjelmassa (verkkoselaimessa) suoritettavia dynaamisia toimintoja esimerkiksi JavaScriptin tai WebAssemblyn avulla. Dynaamisia toimintoja sisältävät sivut voivat toimia omina sovellusohjelminaan, jolloin niitä voidaan kutsua verkkopalveluksi.
Verkkosivujen välitys

Verkkoselain pyytää halutun verkkosivun palvelimelta käyttäen HTTP tai HTTPS-protokollaa. Palvelin vastaa pyyntöön lähettämällä selaimelle HTML-dokumentin, jonka selain muuntaa käyttäjälle näytettävään muotoon.
Verkkosivut sisältävät yleensä hyperlinkkejä eli viittauksia toisiin verkkosivuihin tai tiedostoihin. Käyttäjä voi halutessaan valita hyperlinkin selaimessaan, jolloin selain siirtyy linkin osoittamalle verkkosivulle.
Verkkosivu voi olla staattinen tai dynaaminen.
Staattinen sivu on perinteisesti tiedosto palvelinkoneella. Se näkyy selaimella aina samanlaisena ja muuttuu vain, jos tiedostoa muokataan palvelimella.
Merkittävä etu staattisella sivulla on suorituskyky: staattinen sivu on jo valmiina lähetettäväksi ennen kuin käyttäjä pyytää tiedostoa.
Staattisten sivujen luonti käsin tekstieditorilla tai HTML-editorilla oli varsinkin WWW:n alkuvaiheen yleisin toteutustekniikka. Myöhemmin ovat yleistyneet dynaamiset sivut, joissa on päivämäärän tai käyttäjän toimien mukaan muuttuvaa sisältöä.
Staattinen sivu voidaan myös luoda jotain merkintäkieltä käyttävän sisältömallineen mukaan siihen tarkoitetun ohjelman avulla, joita on lukuisia. 
Staattisten sivujen luonti liitetään nykyään JAMstack-kehitykseen (JavaScript, APIs, Markup).
Tässä tekniikassa luodaan kevyt staattinen webbisivu, joka lataantuu nopeasti. JavaScriptin avulla kutsutaan rajapintoja (API), joista dynaaminen sisältö ladataan. Tarvittavan ohjelmoinnin määrä on vähäinen.
Dynaaminen sivu luodaan vasta, kun asiakasohjelma sitä pyytää. Lopputuloksena oleva sivu voi riippua useista tekijöistä kuten käyttäjän sijainnista, kellonajasta ja siitä onko käyttäjä kirjautunut
Selaimen hakupyyntö käynnistää palvelinkoneella toimintoja, joiden tuloksena luodaan uusi verkkosivu. Tällaisella järjestelyllä on kaksi etua. Ensinnäkin verkkosivun sisältö voi riippua hakuajankohdasta, mikä mahdollistaa esimerkiksi kellonajan näyttämisen sivulla tai sisällön hakemisen tietokannasta käyttäjän antamien parametrien pohjalta. Toiseksi HTML-muotoisen tiedon muodostumismekanismi voidaan piilottaa palvelimelle sen sijaan että ne olisi haettu ja muodostettu esimerkiksi JavaScriptin avulla. Tällöin loppukäyttäjä ei saa selville, miten dynaaminen tieto on muodostunut.
Aiheesta muualla

W3.org Verkkosivujen standardeja hallinnoiva organisaatio
Web-julkaisemisen opas
Ficora - kotimaisia verkko-osoitteita (.fi tld) hallinnoiva organisaatio
Verkkosivujen luomiseen käytetään muun muassa HTML-kuvauskieltä.
Yksikielisyys

Yksikielisyys tarkoittaa vain yhden kielen osaamista. Se on yleistä suurten kielten puhujien parissa, sillä omakielinen kulttuuri ja palvelut ovat kattavia. Sen vastakohta monikielisyys on yleistä pienten kielten puhujien kanssa. Yksikielisillä on todettu olevan suurempi riski dementiaan sairastumisessa.
Yleisurheilun alle 20-vuotiaiden Euroopan-mestaruuskilpailut 1997

Vuoden 1997 yleisurheilun alle 20-vuotiaiden Euroopan-mestaruuskilpailut käytiin Ljubljanassa, Sloveniassa.
Mitalistit > Miehet

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m |  Dwain Chambers | 10,06 |  Christian Malcolm | 10,24 |  Frédéric Krantz | 10,35 |
| 200 m |  Christian Malcolm | 20,51w |  Piotr Berestiuk | 20,91w |  Mark Findlay | 20,99w |
| 400 m |  David Canal | 46,04 |  Periklis Iakovakis | 46,68 |  David Naismith | 47,11 |
| 800 m |  Nils Schumann | 1.51,00 |  Robert Neryng | 1.51,45 |  Roman Oravec | 1.51,51 |
| 1 500 m |  Gert-Jan Liefers | 3.46,91 |  Benjamin Hetzler | 3.48,15 |  Gareth Turnbull | 3.48,16 |
| 5 000 m |  Bouabdellah Tahri | 14.25,71 |  Ferenc Békési | 14.27,87 |  Juan Carlos Higuero | 14.31,79 |
| 10 000 m |  Ovidiu Tat | 29.56,35 |  Mustafa Mohamed | 30.04,33 |  Jussi Utriainen | 30.23,02 |
| 3 000 m esteet |  Günther Weidlinger | 8.41,54 |  Roman Usov | 8.48,47 |  Antonio Martínez | 8.56,60 |
| 110 m aidat |  Tomasz Scigaczewski | 13,55w |  Staņislavs Olijars | 13,74w |  Jan Schindzielorz | 14,10w |
| 400 m aidat |  Boris Gorban | 50,95 |  Aljoscha Nemitz | 51,08 |  Boris Vazovan | 51,26 |
| Korkeushyppy |  Gennadi Moroz | 220 |  Ben Challenger | 220 |  Aleksei Lesnitši | 217 |
| Seiväshyppy |  Lars Börgeling | 540 |  Pavel Gerasimov | 530 |  Christian Linskey | 500 |
| Pituushyppy |  Nathan Morgan | 790 |  Raúl Fernández | 790 |  Yann Domenech | 787 |
| Kolmiloikka |  Viktor Guštšinski | 16,78 |  Ionut Punga | 16,43w |  Eduardo Pérez | 16,40w |
| Kuulantyöntö |  Ralf Bartels | 18,30 |  Mikuláš Konopka | 17,63 |  Peter Sack | 17,23 |
| Kiekonheitto |  Emeka Udechuku | 53,90 |  Patrick Stang | 53,02 |  Zoltán Kővágó | 52,90 |
| Moukarinheitto |  Maciej Palyszko | 74,12 |  Sergei Martemjanov | 70,62 |  Olli-Pekka Karjalainen | 69,84 |
| Keihäänheitto |  Adrian Markowski | 78,42 |  Juha Aarnio | 77,60 |  Christian Fusenig | 75,86 |
| Kymmenottelu |  Chiel Warners | 7664 |  Steffen Munz | 7258 |  Sebastian Knabe | 7218 |
| 10 000 m kävely |  Andrea Manfredini | 42.43,75 |  André Höhne | 43.00,71 |  Martin Pupiš | 43.11,53 |
| 4 x 100 m |  Yhdistynyt kuningaskunta | 39,62 |  Ranska | 39,89 |  Saksa | 40,26 |
| 4 x 400 m |  Espanja | 3.08,18 |  Kreikka | 3.08,29 |  Yhdistynyt kuningaskunta | 3.08,48 |
Mitalistit > Naiset

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m |  Johanna Manninen | 11,39 |  Agné Visockaité | 11,42 |  Erica Marchetti | 11,47 |
| 200 m |  Sabrina Mulrain | 23,35w |  Muriel Hurtis | 23,36w |  Johanna Manninen | 23,43w |
| 400 m |  Kristina Perica | 53,07 |  Alina Râpanu | 53,10 |  Cindy Éga | 53,17 |
| 800 m |  Anca Safta | 2.03,47 |  Aleksandra Deren | 2.03,70 |  Miriam Mašeková | 2.06,17 |
| 1 500 m |  Natalja Jevdokimova | 4.23,34 |  Malgorzata Bury | 4.24,37 |  Ljiljana Culibrk | 4.24,75 |
| 3 000 m |  Laura Suffa | 9.27,81 |  Sonja Stolic | 9.29,65 |  Sandra Levenez | 9.31,66 |
| 5 000 m |  Katalin Szentgyörgyi | 16.38,73 |  Tatjana Gerasimova | 16.39,31 |  Ionela Bungardean | 16.39,97 |
| 100 m aidat |  Tatjana Mišakova | 13,49 |  Eva Miklos | 13,81 |  Hanna Korell | 13,92 |
| 400 m aidat |  Florence Delaune | 57,91 |  Thelma Joziasse | 58,65 |  Medina Tudor | 58,85 |
| Korkeushyppy |  Linda Horvath | 192 |  Marina Kuptsova | 190 |  Svetlana Lapina | 190 |
| Seiväshyppy |  Annika Becker | 400 |  Vala Flosadóttir | 400 |  Monika Erlach | 395 |
| Pituushyppy |  Aurélie Félix | 652 |  Sandra Stube | 650w |  Olivia Wöckinger | 647w |
| Kolmiloikka |  Adelina Gavrila | 13,58 |  Marija Martinović | 13,54 |  Diana Nikitina | 13,45w |
| Kuulantyöntö |  Jelena Ivanenko | 17,05 |  Nadine Banse | 16,60 |  Assunta Legnante | 16,18 |
| Kiekonheitto |  Lacramioara Ionescu | 52,54 |  Satu Järvenpää | 51,48 |  Philippa Roles | 50,62 |
| Moukarinheitto |  Kamila Skolimowska | 59,72 |  Sini Pöyry | 59,42 |  Susanne Keil | 59,22 |
| Keihäänheitto |  Nikolett Szabó | 61,76 |  Sarah Walter | 57,34 |  Bina Ramesh | 55,78 |
| Seitsenottelu |  Saskia Meijer | 5882 |  Jelena Tšernjavskaja | 5827 |  Sonja Kesselschläger | 5753 |
| 5 000 m kävely |  Claudia Iovan | 21.15,99 |  Ljudmila Dedekina | 21.42,21 |  Ljudmila Jefimkina | 22.04,11 |
| 4 x 100 m |  Saksa | 44,24 |  Yhdistynyt kuningaskunta | 44,55 |  Puola | 44,59 |
| 4 x 400 m |  Ranska | 3.33,73 |  Unkari | 3.34,90 |  Saksa | 3.34,94 |
Yrjö Saarnion Polkkayhtye

| Yrjö Saarnion Polkkayhtye Yrjö Saarnio |
| --- | --- | --- |

Kokoelmalevyn tiedot
 Äänitetty : Yleisradion studiot 5. helmikuuta 1955, 1. kesäkuuta 1955 ja 19. joulukuuta 1955.
 Julkaistu: 2008
 Formaatti: CD
 Tyylilaji: viihdemusiikki, tanssimusiikki
 Kesto: 75.35
 Levy-yhtiö: Salix
Yrjö Saarnion muut julkaisut
| Taas vanhakin nuorentuu 1975 | Yrjö Saarnion Polkkayhtye 2008 |   |
Yrjö Saarnion Polkkayhtye on albumi, joka sisältää suomalaisen Yrjö Saarnion radioon vuonna 1955 soittamia levytyksiä, joissa ovat mukana 
Olavi Virta, Georg Malmsten ja Henry Theel. Näitä kappaleita ei ole ennen julkaistu millään äänitteellä, joten siinä mielessä levy on täynnä historiallista aineistoa. Laadultaan nauhoitukset ovat korkeatasoisia.
Levyn kappaleet on lähetty Radiossa kolmessa jaksossa 19. helmikuuta 1955, 25. kesäkuuta 1955 ja 1. tammikuuta 1956.